Šv. Jono benediktinų vienuolynas

Šv. Jono benediktinų vienuolynas Miustaire – vienuolynas, esantis Graubiundeno kantone Šveicarijoje. 1986 m. įtrauktas į UNESCO Pasaulio paveldo objektų sąrašą.

Manoma, kad vienuolyną Miustairo vietovėje 780 m. įkūrė Kūro vyskupas, galbūt Karolio Didžiojo pageidavimu. Nuo 1163 m. čia apsigyveno benediktinai.

Kompleksą sudaro keletas pastatų, labiausiai vertingi – Planto bokštas bei bažnyčios viduje – Šv. Kryžiaus koplyčia. Dabartinė bažnyčia – tai XV a. vėlus gotikinis pastatas, tačiau perstatymo metu nebuvo sunaikintos neįkainojamos VII a. freskos bažnyčios šoninėse sienose. Didžiulės kompozicijos, vaizduojančios Jėzaus gyvenimo scenas bei Paskutinį teismą vakarinėje sienoje XII a. buvo papildytos presbiterijos apsidėse nutapytomis šv. Jono Krikštytojo gyvenimo scenomis.

Bažnyčioje taip pat išliko romanistinės freskos, lipdytiniai pagražinimai bei skulptūros.

Katalikų vienuolynai